ไฟแนนซ์ทูเดย์
...เลี้ยงอำลาตำแหน่งเพื่อเตรียมตัวเข้ารับตำแหน่งใหม่ของ ชาติชาย พยุหนาวีชัย จากรองกรรมการผู้จัดการธนาคารกสิกรไทย เป็นผู้อำนวยการธนาคารออมสิน กับน้องๆ สื่อกันเป็นที่เรียบร้อย คาดว่า พี่บู๊ ชาติชาย จะเริ่มงานที่ธนาคารออมสิน วันที่ 15 ธ.ค.นี้ หลังจากมีแผนจะบวชที่ จ.เชียงรายก่อนในช่วงวันที่ 29 ธ.ค. ดังนั้น การที่ยังไม่มีการเสนอชื่อเข้า คณะรัฐมนตรี (ครม.) เมื่อ 18 พ.ย.ที่ผ่านมา ตามที่คาดกัน ก็ไม่ใช่ประเด็นว่าจะล้มแผนสรรหาครั้งนี้ได้ เพราะ ยังมีเวลาให้เสนอชื่อเข้า ครม. ได้อีกหลายสัปดาห์
21 พ.ย. 2557

...เลี้ยงอำลาตำแหน่งเพื่อเตรียมตัวเข้ารับตำแหน่งใหม่ของ ชาติชาย พยุหนาวีชัย จากรองกรรมการผู้จัดการธนาคารกสิกรไทย เป็นผู้อำนวยการธนาคารออมสิน กับน้องๆ สื่อกันเป็นที่เรียบร้อย คาดว่า พี่บู๊ ชาติชาย จะเริ่มงานที่ธนาคารออมสิน วันที่ 15 ธ.ค.นี้ หลังจากมีแผนจะบวชที่ จ.เชียงรายก่อนในช่วงวันที่ 29 ธ.ค. ดังนั้น การที่ยังไม่มีการเสนอชื่อเข้า คณะรัฐมนตรี (ครม.) เมื่อ 18 พ.ย.ที่ผ่านมา ตามที่คาดกัน ก็ไม่ใช่ประเด็นว่าจะล้มแผนสรรหาครั้งนี้ได้ เพราะ ยังมีเวลาให้เสนอชื่อเข้า ครม. ได้อีกหลายสัปดาห์ 
...ขณะที่สายข่าวรายงานว่าสถานการณ์ในออมสิน ยังฝุ่นตลบไม่เลิก หลังมีมือดียอมทุบหม้อข้าวตัวเอง ปล่อยข่าวว่าการออกสลากออมสินอาจมีล็อกเลขได้
เล่นเอา พิศิษฐ์ เสรีวิวัฒนา รองผู้อำนวยการธนาคารออมสิน ในฐานะที่ดูแลเงินฝากถึงกับเต้นผางๆ ต้องเปิดห้องออกสลากให้สื่อมวลชนดูถึงขั้นตอนที่โปร่งใส 
นอกจากนี้ ยังได้ข่าวว่าช่วงนี้ ธัชพล กาญจนกูล รองผู้อำนวยการออมสินอาวุธโส ที่รักษาการแทนผู้อำนวยการธนาคารออมสิน กำลังตั้งใจเรียนหลักสูตรการป้องกันราชอาณาจักร หรือ วปอ.อยู่ ส่วน พิศิษฐ์ ซึ่งเป็นรองอีกคน ก็ทำท่าว่าจะลาพักร้อนยาวถึงสิ้นปี 
...ทั้งนี้ หากชาติชายเข้ามาเริ่มทำงานวันที่ 15 ธ.ค.นี้จริง ก็คงต้องอยู่อย่างเหงาๆ และอาจจะมีงานอะไรก็ไม่รู้ที่กองไว้ให้เซ็นอีกเป็นตั้ง แต่ถ้าจะให้เหมาะก็คงน่าจะเริ่มทำงานกันจริงๆ จังๆ สักต้นปี 2558 ให้เขามาทำงานกันแบบเต็มทีมพร้อมหน้า ดูท่าน่าจะปลอดภัยกว่า 
...สาลินี วังตาล ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย หรือเอสเอ็มอีแบงก์ ช่วงนี้ขยันออกงาน หลังปรับโครงการภายในดึงพนักงานที่ทำงานออฟฟิศออกมาลุยหาสินเชื่อ และแก้หนี้เสีย เหมือนกำลังจุดไฟในการทำงานให้คนในองค์กร คาดว่าแผนฟื้นฟูของเอสเอ็มอีแบงก์ น่าจะเห็นหน้าเห็นหลังในปีหน้าอย่างแน่นอน